Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 130/13/8810	Spišská Nová Ves, 14.5.2014
EEČ : 2-68-790-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 26.3.2013, spisová značka 2 Pv 130/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15. januára 2013 v popoludňajších hodinách, v katastri obce XXXXX, okres Spišská Nová Ves, v lesnom poraste č. 602A, parcele C-KN-2136/2, ktorý patrí do lesného pôdneho fondu, bez povolenia odcudzil 3 ks drevnej hmoty smrek v dĺžkach 1 m a 2 m, stredového priemeru 16 cm, ktoré našiel na zemi a odcudzením 0,08 mł drevnej hmoty spôsobil pre XXXXX škodu 2,64 €. 

Uznesením prokurátora Okresnej prokuratúry Spišská Nová Ves zo dňa 26.3.2013, spisová značka 2 Pv 130/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátora  Okresnej  prokuratúry  v  Spišskej Novej Vsi  sp.  zn. 2 Pv 130/13 zo dňa 26. 3. 2013 bolo podľa § 216 ods. 1 písm. a), písm. b), písm. c) Trestného poriadku podmienečne zastavené trestné stíhanie proti obv. ml. XXXXX pre prečin krádeže podľa § 212 ods. 2 písm. d) Tr. zákona, ktorého sa dopustil tým, že dňa 15. januára 2013 v popoludňajších hodinách, v katastri obce XXXXX okres Spišská Nová Ves, v lesnom poraste č. 602A, parcele C-KN-2136/2, ktorý patrí do lesného pôdneho fondu, bez povolenia odcudzil 3 ks drevnej hmoty smrek v dĺžkach 1 m a 2 m, stredového priemeru 16 cm, ktoré našiel na zemi a odcudzením 0,08 mł drevnej hmoty spôsobil pre XXXXX XXXXX škodu 2,64 €. 
	Uznesenie o podmienečnom zastavení trestného stíhania nadobudlo právoplatnosť dňa 9. 4. 2013 a skúšobná doba v trvaní 12 mesiacov začala plynúť 10. 4. 2013.
	Z vyžiadaných správ k osobe obvineného z miesta bydliska, z Obvodného oddelenia PZ v Markušovciach, Okresného úradu, Odboru všeobecnej vnútornej správy v Spišskej Novej Vsi a odpisu z registra trestov obvineného som zistila, že obv. ml. XXXXX v skúšobnej dobe podmienečne zastaveného trestného stíhania od 10. 4. 2013 do 10. 4. 2014 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania. Zistené odsúdenie Okresného súdu v Spišskej Novej Vsi sp. zn. 4T 108/2013 zo dňa 4. 9. 2013 sa týka skutku krádeže, ktorý obvinený spáchal dňa 15. 3. 2013, teda pred začatím plynutia doby podmienečne zastaveného trestného stíhania. 
		Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	Vzhľadom na to, že obvinený ml. XXXXX splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka